**UPUTE I OBAVIJESTI KANDIDATIMA**

Natječaj za prijem u službu **višeg referenta za informiranje** u Jedinstveni upravni odjel, Odsjek za društvene djelatnosti, opće i imovinsko pravne poslove objavljen je u „Narodnim novinama“ broj 13 od 3. veljače 2023. godine. Ispravak natječaja objavljen je u „Narodnim novinama“ broj 14 od 8. veljače 2023. godine. Rok za dostavu prijava na natječaj teče od dana objave ispravka javnog natječaja u „Narodnim novinama“ te je natječaj otvoren do 16. veljače 2023. godine.

**Opis poslova radnog mjesta višeg referenta za informiranje:**

-organizira i sudjeluje u protokolarnim i promidžbenim aktivnostima gradonačelnika i Gradskog vijeća

- organizira i saziva tiskovne konferencije, surađuje s medijima, sukreira medijsku strategiju i vodi medijsku komunikaciju Grada

- sudjeluje u pripremi i provedbi aktivnosti vezanih uz obilježavanje prigodnih datuma, u organizaciji kulturnih, sportskih i drugih manifestacija

-koordinira i ažurira gradsku web i facebook stranicu te brine o prisutnosti grada u medijima

-obavlja druge poslove po nalogu pročelnika i voditelja Odsjeka

**Podaci o plaći:**

Plaću službenika čini umnožak koeficijenta složenosti poslova radnog mjesta na koje je raspoređen i osnovice za izračun plaće, uvećan za 0,5% za svaku navršenu godinu radnog staža.

Koeficijenti složenosti poslova propisani su Odlukom o koeficijentima za obračun plaće službenika i namještenika u upravnim tijelima Grada(„Glasnik Karlovačke županije“ 37/10, „Službeni glasnik Grada Slunja“ 17/21, 19/21, 7/22 i 10/22) te je za radno mjesto višeg referenta utvrđen koeficijent 1,35. Osnovica za obračun plaće iznosi 745,87 €.

**Provjera znanja i sposobnosti**

Za kandidate prijavljene na natječaj koji ispunjavaju formalne uvjete natječaja provest će se testiranje radi prethodne provjere znanja i sposobnosti.

Smatra se da je kandidat, koji nije pristupio prethodnoj provjeri znanja, povukao svoju prijavu na natječaj.

Za svaki dio provjere kandidatima se dodjeljuje određeni broj bodova od 1 do 10. Intervju se provodi samo sa kandidatima koji su ostvarili najmanje 50% ukupnog broja bodova na testiranju.

Mjesto i vrijeme testiranja biti će objavljeno na web stranici Grada Slunja www.slunj.hr, te na oglasnoj ploči Grada na adresi Trg dr. Franje Tuđmana 12, najmanje 5 dana prije testiranja.

**Pravni i drugi izvori za pripremanje kandidata za testiranje**

-Ustav Republike Hrvatske (Narodne novine 56/90, 135/97, 113/00, 28/01 i 41/01-pročišćeni tekst)

-Zakon o lokalnoj i područnoj (regionalnoj) samoupravi (Narodne novine 33/01, 60/01-vjerodostojno tumačenje, 129/05, 109/07, 25/08 i 36/09)

-Zakon o službenicima i namještenicima u lokalnoj i područnoj (regionalnoj) samoupravi ("Narodne novine" 86/08, 61/11, 4/18 i 112/19)

-Zakon o općem upravnom postupku („Narodne novine“ 47/09 i 110/21)

-Uredba o uredskom poslovanju („Narodne novine“ 75/21)

-Zakon o provedbi Opće uredbe o zaštiti podataka (“Narodne novine” 42/18)

-Zakon o medijima (“Narodne novine” 59/94, 84/11, 81/13, 114/22)

P**ravila testiranja**

Od kandidata će, po dolasku na provjeru znanja, biti zatraženo predočenje odgovarajuće osobne isprave radi utvrđivanja identiteta.

Nakon identifikacije, kandidatima će biti podijeljena pitanja. Točan odgovor na pitanje nosi od 1-5 bodova (broj bodova utvrđuje se ovisno o težini pitanja).

Smatra se da je kandidat uspješno prošao testiranje ako je ostvario najmanje 50% bodova.

Za vrijeme provjere znanja i sposobnosti nije dopušteno:

1. koristiti se bilo kakovom literaturom ili bilješkama
2. koristiti mobitel ili druga komunikacijska sredstva
3. napuštati prostoriju u kojoj se odvija provjera
4. razgovarati s preostalim kandidatima ili na bilo koji drugi način remetiti koncentraciju ostalih kandidata.

Ukoliko kandidat prekrši naprijed navedena pravila bit će udaljen s provjere znanja, a njegov rezultat Povjerenstvo neće priznati niti ocjenjivati.

Testiranje (pisani test vezan uz poznavanje propisa) traje 45 minuta.

S kandidatima koji su uspješno položili pismeni dio testa obavlja se intervju.

Intervju obuhvaća: provjeru socijalnih vještina (komunikacijskih i interpersonalnih),

osobnih kvaliteta relevantnih za posao (zainteresiranost, motiviranost), te osobnosti kandidata.

Rezultati intervjua boduju se od 1do 10.

Nakon provedenog testiranja i intervjua Povjerenstvo za provedbu natječaja utvrđuje Rang listu kandidata prema ukupnom broju bodova ostvarenih na testiranju i intervjuu

Kandidati koji su pristupili testiranju imaju pravo uvida u rezultate provedenog postupka. Izabrani kandidat mora dostaviti uvjerenje o zdravstvenoj sposobnosti po primitku rješenja o prijmu u službu.